| **Neris Germanas** |
| --- |
|  |
| Gimė | 1946 m. gruodžio 7 d. (76 metai)Šiauliai |
| Tėvas | Vaclovas Germanas |
| Sutuoktinis (-ė) | Liubovė Germanienė |
| Vaikai | Lina Rukštelienė, Evaldas Germanas |
|  |
| Veikla | partinis ir politinis veikėjas, diplomatas |
| Pareigos | užsienio reikalų viceministras |
| Partija | 1985 m. SSKP, 1990 m. LDDP, 2001 m. LSDP, 2018 m. LSDDP |
|  |
| Alma mater | 1970 m. Leningrado politechnikos institutas |
|  |
|  **Vikiteka** | Neris Germanas |

**Neris Germanas** (g. 1946 m. gruodžio 7 d. Šiauliuose) – Lietuvos inžinierius, sovietinis partinis bei politinis veikėjas, diplomatas.

Biografija
----------

1953–1964 m. mokėsi Šiaulių J. Janonio ir Vilniaus 15-oje vidurinėse mokyklose. 1964–1970 m. studijavo Leningrado Michailo Kalinino politechnikos instituto Radioelektronikos fakultete, įgijo inžinieriaus-fiziko specialybę. 1970–1972 m. sovietinės armijos karininkas. 1972–1978 m. Lietuvos mokslinės techninės informacijos ir techninės ekonominės analizės mokslinio tyrimo instituto jaunesnysis mokslinis bendradarbis, sektoriaus vedėjas. Kūrė automatizuotas informacijos sistemas, tyrinėjo jų eksploatavimą. 1978–1985 m. LKP CK mokslo ir mokymo skyriaus instruktorius, 1985–1988 m. skyriaus vedėjo pavaduotojas. 1988–1989 m. LKP CK I sekretoriaus Algirdo Brazausko padėjėjas.

1990–1992 m. Lietuvos demokratinės darbo partijos (LDDP) tarybos užsienio politikos grupės vadovas. 1992–1996 m. LR Seimo narys, 1993–1996 m. Seimo kancleris, Seimo valdybos narys. Nuo 1996 m. prezidento Algirdo Brazausko patarėjas užsienio politikos klausimais. 1998–2001 m. LR nepaprastasis ir įgaliotasis ambasadorius Suomijoje. Nuo 2001 m. Lietuvos socialdemokratų partijos (LSDP) narys.

2001–2003 m. LR užsienio reikalų ministerijos (LR URM) sekretorius. 2003–2008 m. LR nepaprastasis ir įgaliotasis ambasadorius LR nuolatinėje atstovybėje prie Europos Tarybos. 2008–2009 m. LR URM Regioninio bendradarbiavimo departamento ambasadorius ypatingiems pavedimams. 2008–2010 m. Lietuvos pirmininkavimo Baltijos jūros valstybių taryboje sekretoriato vadovas. 2009–2010 m. LR URM Europos šalių departamento ambasadorius ypatingiems pavedimams. 2010–2011 m. LR URM Europos šalių departamento direktorius. 2011 m. LR URM Europos šalių departamento ambasadorius ypatingiems pavedimams. 2011–2012 m. LR URM Europos reikalų departamento ambasadorius ypatingiems pavedimams. 2012–2014 m. LR URM viceministras. 2014 m. užsienio reikalų ministro Lino Linkevičiaus patarėjas. 2014–2016 m. LR URM viceministras. Nuo 2016 m. gruodžio 20 d. LR užsienio reikalų viceministras.

Kandidatas į sporto meistrus (stalo tenisas), buvęs Lietuvos jaunimo rinktinės narys. Daugiau kaip 30 mokslinių straipsnių autorius.

Įvertinimas
-----------

* 1976 m. Visasąjunginės liaudies ūkio pasiekimų parodos (Maskva) premija
* 1997 m. ordino „Už nuopelnus Lenkijos Respublikai" Komandoro kryžius
* 2003 m. ordino „Už nuopelnus Lietuvai" Komandoro kryžius
* Suomijos Liūto ordino Didysis kryžius su žvaigžde
* Ordinas „Už nuopelnus Prancūzijai"
* „Danneborgo" ordinas (Danija)

Šaltiniai
---------

1. ↑  1992-1996 m. kadencijos Seimo narys
2. ↑
3. ↑
4. ↑   Archyvuota kopija 2019-12-12 iš Wayback Machine projekto.
5. ↑  Kas yra kas Lietuvoje: Lietuvos pasiekimai 2008. - Kaunas: Neolitas, 2008. - 596 psl.
6. ↑
7. ↑


| Politinis postas |
| --- |
| Prieš tai:**Petras Auštrevičius** | **Lietuvos ambasadorius Suomijos Respublikoje  Lietuva Suomija**1997 m.–2001 m. | Po to:**Audrius Brūzga** |
| Prieš tai:**Rokas Bernotas** | **Lietuvos Respublikos ambasadorius prie Europos Tarybos** 2003–2008 m. | Po to:**Gediminas Šerkšnys** |